તાલુકા પંચાયતની ચુંટણીમાં કોંગ્રેસના ૬ સભ્યોએ બળવો કરતા જીલ્લા કોંગ્રેસ પ્રમુખ કીર્તિસિંહ ઝાલાના આદેશથી બળવો કરનાર સભ્યોને તાત્કાલીક અસરથી કોંગ્રેસે ૬ વર્ષ માટે સસ્પેન્ડ કર્યા હતા. આ સીવાય કોંગ્રેસના જે હોદ્દેદારોએ પાર્ટી વિરુધ્ધ કામ કર્યુ હોય તે હોદ્દેદારોને પણ સસ્પેન્ડ કરવામાં આવશે. બળવો કરનાર કોંગ્રેસના સભ્યોને સસ્પેન્ડ કરવામાં આવતા પાર્ટીના આ નિર્ણયને આવકારી કોંગ્રેસના જીલ્લા માલધારી સેલના પ્રમુખ શૈલેષભાઈ સાગરભાઈ રબારી ખંડોસણે પ્રતિભાવ આપ્યો હતો કે, કોંગ્રેસના ભાજપના કારણે નહી પરંતુ કોંગ્રેસમાં રહેલા બળવાખોરો અને પાર્ટીમાં રહેલા ગદ્દારોના કારણે કોંગ્રેસ પાર્ટી પરિણામ મેળવી શકતી નથી. પાર્ટીના આ નિર્ણયથી કાર્યકરોમાં આનંદની લાગણી ફેલાઈ છે.